18de Kaasfees op Sandringham gehou | Netwerk24
18de Kaasfees op Sandringham gehou
Die Suid-Afrikaanse Kaasfees vier vanjaar van Vrydag 26 tot Sondag 28 April sy 18de bestaansjaar met 'n fees van 18 ervarings in een.
Die fees beloof 'n proe-ervaring van gewilde plaaslike en internasionale kase, alternatiewe en fynproewers-produkte sowel as uitgesoekte wyne, boetiekbier en -jenewer. 'n Piazza met alles Italiaans en Raak-'n-bietjie-rustig-Vrydag vir diegene wat die fees teen 'n rustiger pas wil ervaar, is nuut vanjaar.
Die fees vind by Sandringham buite Stellenbosch plaas. Kaartjies is beskikbaar by Computicket teen R180 per persoon per dag. Senior burgers betaal R120 en kinders van 2 tot 13 jaar betaal R20. Geen kaartjies sal by die hekke te koop wees nie. 'n Fynproewers-ervaring is beskikbaar (teen R950 per persoon, slegs bo 18 jaar) vir slegs 100 gaste per dag wat gereserveerde sitplek, BBP-parkering, vroeë toegang, 'n kaasbord en meer insluit. Besoek www.cheesefestival.co.za of bel 021 975 4440 vir nog inligting.